**Ministru kabineta noteikumu projekta “Rīgas brīvostas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Rīgas brīvostas noteikumi” (turpmāk – noteikumu projekts) nosaka ostas noteikumus Rīgas brīvostā. Noteikumu projekta mērķis ir noteikt iekšējo kārtību un kuģošanas drošības prasības Rīgas brīvostā. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |
|  |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par ostām 6. panta 1.1 daļa, pārejas noteikumu 11.punkts;2. Ministru prezidenta 2020.gada 2.janvāra rezolūcija Nr.12/2019-JUR-287. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, pamatojoties uz Saeimā 2019.gada 12.decembrī pieņemtajiem grozījumiem Likuma par ostām 6. pantā, kura 1.1 daļa paredz, ka ostas noteikumus Rīgas ostai izdod Ministru kabinets. Atbilstoši Likuma par ostām 6.panta otrajai daļai ostas noteikumi ir obligāti visām juridiskajām un fiziskajām personām, kuras darbojas vai uzturas ostā, un to izpildi pārrauga ostas pārvalde. Noteikumu projekta tiek norādīta informācija par ostas prasībām iepriekš minētajām personām vides aizsardzībā, ostas funkciju nodrošināšanā, muitošanās jautājumos, kā arī tie paredz atbildību par pārkāpumiem noteikumu neievērošanas gadījumā. Ņemot vērā izmaiņas ostu valdes struktūrā, kas ir noteiktas ar Saeimā 2019. gada 12. decembrī pieņemtajiem grozījumiem Likumā par ostām, spēku zaudē Rīgas domes 2017. gada 2. maija saistošie noteikumi Nr.255 “Rīgas brīvostas noteikumi” (turpmāk – Rīgas brīvostas noteikumi) un tie tiks aizstāti ar noteikumu projektu. Atbilstoši Likuma par ostām pārejas noteikumu 11.punktam līdz noteikumu projekta izdošanai piemēro Rīgas brīvostas noteikumus, ciktāl tie nav pretrunā ar šo likumu. Rīgas brīvostas noteikumi ir noteikumi, kas nepieciešami ostas darbības nodrošināšanai, neapdraudot drošību ostas akvatorijā, sauszemes teritorijā, kā arī apkārtējā teritorijā, kas ir ārpus ostas robežām. Rīgas brīvostas noteikumos ietvertais saturs tiek pārnests uz Ministru kabineta izdotu normatīvo aktu – noteikumu projektu.Rīgas brīvosta ir lielākā osta Latvijā ar nozīmīgu ietekmi uz transporta nozari un Latvijas tautsaimniecību kopumā. Nozares rezultāti ir ļoti svarīgi konkurētspējas nodrošināšanā, tāpēc noteikumiem jāatbilst starptautiskajiem standartiem un jābūt skaidri saprotamiem visiem ostas lietotājiem.Ar noteikumu projektu tiek norādītas apstiprinātās ostas zemes un akvatorijas robežas. Tāpat noteikumu projekts konkretizē attiecīgās ostas kapteiņa pienākumus, funkcijas, kompetenci, atbildību un rīcības plānu jūras negadījumu laikā.Noteikumu projekts regulē jautājumus par kuģu ceļiem, nosaka ostas drošības un aizsardzības pamatprincipus, bīstamo un piesārņojošo kravu kraušanas un uzglabāšanas noteikumus ostā, kā arī virkni citu jautājumu, kas svarīgi ostas darbībai. Ar noteikumu projektu vides aizsardzību noteikumu jomā tiek precizēti nosacījumi par kuģa bunkurēšanas operāciju uzsākšanu, papildinot informāciju par bunkurēšanas drošības kontroles lapu. Ar noteikumu projektu tiek noteikta navigācijas tehnisko līdzekļu darbības nodrošināšana, kā arī kuģu satiksme ostas akvatorijā: kārtība, kādā sniedzama informācija par kuģu ienākšanu ostā un iziešanu no ostas, sakaru nodrošināšana ostā, loču un kuģu satiksmes vadības centra pakalpojumi, velkoņu pakalpojumi. Noteikumu projektā ietverts regulējums par kuģu stāvēšanu, tauvošanos, piestātņu un būvju ekspluatāciju, vides aizsardzības un ugunsdrošības prasības. Noteikumu projekts paredz kārtību, kādā notiek ostas padziļināšanas darbi, robežkontrole, kravu pārbaude un ostas maksas iekasēšana. Ostu maksas ir publiski pieejamas Rīgas brīvostas tīmekļa vietnē, kā arī Latvijas Republikas oficiālajā izdevumā “Latvijas Vēstnesis”.Noteikumu projektā realizētas Eiropas Parlamenta un Padomes 2017.gada 15.februāra regulas (ES) 2017/352 (turpmāk – Ostu regula), ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību 8.panta prasības, kas paredz izvēles brīvību ostai pakalpojumu sniegšanā.Valsts tautsaimniecisko un drošības interešu aizsardzībai ir jāparedz ostas pārvaldes pienākums, nevis rīcības brīvība sniegt atsevišķus ostas pakalpojumus un noteikt minimālās prasības atsevišķiem ostas pakalpojumiem, ja uz pakalpojumu neattiecas tieša konkurence. Minimālās prasības nosakot ar noteikumu projektu, tiek mazināts arī iespējamais interešu konflikts, kāds varētu rasties, ja ostas pārvaldei saglabātos rīcības brīvība.Ņemot vērā iepriekš uzskaitītos apsvērumus, ostas pārvaldes pienākums nodrošināt atsevišķus ostas pakalpojumus būs pastāvīgs. Ostu regula paredz tiesības ostas pārvaldei sniegt ostas pakalpojumus ar tai piederošu kapitālsabiedrību. Ostas infrastruktūra ir stratēģiski nozīmīga. Ostas pārvaldes pienākums ir to apsaimniekot. Arī šai darbībai ir pastāvīgs raksturs. Lai mazinātu iespējamu interešu konfliktu un nodrošinātu vienlīdzību ar citiem komersantiem, ostas pārvaldei pakalpojumu sniegšanu īsteno pati vai ar tās kapitālsabiedrības starpniecību. Līdz ar to noteikumu projektā ir nostiprināmas ostas pārvaldes tiesības darboties tirgū pašai vai ar tās kapitālsabiedrību starpniecību.Skatot Likuma par ostām 6.panta 1.1 daļas pilnvarojumu kopsakarā ar 6.panta pirmo daļu, kurā izvērsti skaidrots, kas jāietver ostas noteikumos, secināms, ka noteikumu projekta jānorāda ostas drošības uzraudzības pamatprincipi, kā arī atbildība par ostas noteikumu pārkāpšanu. Attiecīgi noteikumu projekta 13. un 17.punktā iekļautais regulējums atbilst pilnvarojumam. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas Jūras administrācija”, Rīgas brīvostas pārvalde. |
| 4. | Cita informācija | Nav. |
|  |  |  |
|  |  |  |
|  |  |  |
|  |  |  |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas brīvostas pārvalde, kuģu aģenti, kravu aģenti, stividori, Valsts ieņēmumu dienests, Pārtikas un veterinārais dienests, Valsts robežsardze, citas institūcijas, tranzīta un loģistikas nozares komersanti, kā arī citi komersanti, kas darbojas ostā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nepalielina administratīvo slogu, līdz ar to sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstība izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
|  |  |  |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina iespēju realizēt Eiropas Parlamenta un Padomes 2017.gada 15.februāra regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību prasības.  |
| 2. | Citas starptautiskās saistības | Nav. |
| 3. | Cita informācija | Nav. |

  |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017.gada 15.februāra regula (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību. [publicēta “Eiropas Savienības Oficiālajā Vēstnesī” L 57, 2.2.2017]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 8. panta 1. punkts | Projekta 4. punkts, 88. punkts | Regulas normas pārņemtas pilnībā. | Projekts stingrākas normas neparedz |
| Regulas 8. panta 2. punkts | Projekta 4. punkts,88. punkts | Regulas normas pārņemtas pilnībā. | Projekts stingrākas normas neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 13. decembrī ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Rīgas brīvostas pārvalde par noteikumu projektu ir sniegusi priekšlikumus, kas ir ņemti vērā. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas brīvostas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs T.Linkaits

Vīza:
valsts sekretāra p.i. L. Austrupe